ปวดท้องขวาจี๊ดๆช่วงใกล้ขาหนีบ เเละเวลาปวดก็จะหน่วงๆชาๆ เป็นๆหายๆ บางทีก็สบายๆไปสองสามวัน อาการเป็นมาสี่เดือนเเล้ว อาการดูเหมือนนิ่ว เเต่มันจะสัมพันธ์กับการที่เวลาปวดขึ้นมา คือจะปวดหนักอยากถ่ายท้องด้วย พอเข้าห้องน้ำไปถ่าย ท้องขวาก็หายหน่วง หายปวดจี๊ดๆ มีใครเคยเป็นเเบบนี้บ้าง อาการอยู่ในระดับเดิมๆมาตลอด สี่เดือนที่เกิดอาการนะคะ ใครเคยมีอาการให้คำปรึกษาทีค่ะ จะเก็บข้อมูลไว้ โรงพยาบาลก็ค่อนข้างไปยาก เพราะโควิด เเต่จะไปคลีนิคซาวน์ท้องดูก่อนน่ะค่ะ ยังกินได้ปกติ ไม่มีท้องอืด ไม่เคยอาเจียนไม่มีเเน่นท้อง ย่อยหลังจากกินได้ตามเวลา เวลาหิวมากๆก็กินได้ปกติ กินเยอะสมกับตัวที่อ้วนค่ะ (อ้วนยาซึมเศร้า) เวลาไม่หิวมาก ก็กินไม่มากไม่น้อย กำลังคิดว่าจะไปซาวน์ท้องดู เเต่ใดๆถึงมีอาการ เเต่มันไม่เคยรบกวนการนอนหลับพักผ่อน หรือการถ่ายเบาถ่ายหนัก
สวัสดีค่ะ อาการปวดท้องขวาจี๊ดๆตรงใกล้ขาหนีบดังกล่าวมา อาจจะเกิดจาก ภาวะกล้ามเนื้อหน้าท้องอักเสบ ปวดจากปลายเส้นประสาทอักเสบเฉพาะที่ การมีลำไส้แปรปรวนซึ่งมักมีการขับถ่ายเปลี่ยนแปลงไม่ว่าจะเป็นท้องผูกหรือท้องเสียเด่น หลังถ่ายแล้ว มักจะดีขึ้น ปวดจากสาเหตุทางนรีเวชเช่นอวัยวะภายในอุ้งเชิงกรานอักเสบ อาจมีตกขาวผิดปกติ มีไข้ร่วมด้วย ปวดจากกระเพาะปัสสาวะหรือกรวยไตอักเสบมักมีปัสสาวะแสบขัด เป็นต้นซึ่งการให้ได้การวินิจฉัยที่แน่ชัด ควรได้รับการตรวจร่างกายอย่างละเอียด และตรวจเพิ่มเติมตามที่จำเป็นและเกี่ยวข้อง ซึ่งถ้ามีอาการปวดท้องเรือรัง ควรต้องกลับไปพบแพทย์เพื่อตรวจหาสาเหตุที่แน่ชัด ซึ่งถ้าเป็นภาวะซับซ้อน จะมีการส่งต่อแพทย์เฉพาะทางที่เกี่ยวข้องต่อไปในเบื้องต้นดื่มน้ำและรับประทานอาหารอาหารสุกสะอาด พักผ่อน งดยกของหนัก ถ้าปวดท้องมากๆจนไม่สามารถทำงานต่างๆได้ตามปกติ คลื่นไส้ อาเจียนเยอะ ควรรีบไปพบแพทย์